РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

П Р О Т О К О Л   №  33

от заседание на Комисия ”Професионална квалификация, информационни технологии и статистика” на ВСС,
проведено на 4.08.2015 г.

Днес, 04.08.2015 г. /вторник/ от 09.15 часа се проведе заседание на комисия “Професионална квалификация, информационни технологии и статистика” на ВСС, в състав:

          ПРЕДСЕДАТЕЛ:  	Румен Георгиев 
ЗАМ. ПРЕДСЕДАТЕЛ:   Мария Кузманова
	           ЧЛЕНОВЕ:	Елка Атанасова
	Юлия Ковачева - отсъства
	Галина Карагьозова - отсъства
	Даниела Костова - отсъства
	Михаил Кожарев  

На заседанието присъстваха експертните сътрудници към комисията: Валери Михайлов - директор дирекция „ИТСС”; Светослав Неделчев –  началник отдел "ИОВСС", Румяна Тодорова - ст. експерт- статистически анализ дирекция „ИТСС” – АВСС и Юлиана Стойнева – мл. експерт юрисконсулт в отдел „ЮСДКВСС“ към дирекция „Правна“.

1.ОТНОСНО: Окончателен доклад на ЕМСС 2014-2015 г. Независимост и отчетност на съдебната власт и на прокуратурата, Индикатори за изпълнение 2015 г. и Окончателен доклад на ЕМСС 2014-2015 г. Минимални съдебни стандарти V, Дисциплинарни производства и отговорност на съдиите.
 Приложение: Извлечение от протокол № 32/29.07.2015 г. от заседание на комисия „Международна дейност“ на ВСС.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА” НА ВСС 
Р Е Ш И :

1.1 Приема за сведение Окончателен доклад на ЕМСС 2014-2015 г. Независимост и отчетност на съдебната власт и на прокуратурата, Индикатори за изпълнение 2015 г. и Окончателен доклад на ЕМСС 2014-2015 г. Минимални съдебни стандарти V, Дисциплинарни производства и отговорност на съдиите.

2.ОТНОСНО: Писмо от председателя на Софийски окръжен съд относно становище по изпълнението на решение на ВСС по протокол №31/04.06.2015 г. т.10, съгласно което Софийски окръжен съд и прилежащите му районни съдилища следва да внедрят Система за управление на съдебни дела САС „Съдебно деловодство“.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА” НА ВСС 
Р Е Ш И :

2.1 Да се изиска подробна информация от председателя на Софийски окръжен съд какви доработки и на каква стойност са направени на Системата за управление на съдебните дела, по реализиран проект по ОПАК, както и за проекта, като цяло.

3.ОТНОСНО: Писмо от декана на факултет „Компютърни системи и управление“ към Технически университет гр. София относно начина за евентуално създаване на софтуерна платформа за случайно разпределение на делата в съдебната система на Република България.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА” НА ВСС 
Р Е Ш И :
3.1. Отлага разглеждането на т. 3 от дневния ред за следващо заседание на комисията за цялостно комплектоване на преписката

4.ОТНОСНО: Искане от ръководителя на Съдебно–изпълнителна служба при Районен съд гр. Стара Загора относно предприемане на спешни действия във връзка с нормалното функциониране на Съдебно-изпълнителната служба.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА” НА ВСС 
Р Е Ш И :

4.1. Да се изиска допълнителна информация от председателя на Районен съд гр. Стара Загора относно изложеното в писмото на ръководителя на Съдебно–изпълнителна служба.

5.ОТНОСНО: Писма от председателите на Окръжен съд гр. Перник, Окръжен съд гр. Кюстендил и Районен съд гр. Кюстендил относно включването на съдилищата към ЕЕСМ на ИА „ЕСМИС“.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА” НА ВСС 
Р Е Ш И :

5.1. Подкрепя искането на председателите на Окръжен съд гр. Перник, Окръжен съд гр. Кюстендил и Районен съд гр. Кюстендил за включване на съдилищата към ЕЕСМ на ИА „ЕСМИС“.
5.2. Да се изпрати писмо до администрацията на Министерския съвет с искане за включването на Окръжен съд гр. Перник, Окръжен съд гр. Кюстендил и Районен съд гр. Кюстендил към ЕЕСМ на ИА „ЕСМИС“, като се приложат копия от писмата на съдилищата.

6.ОТНОСНО: Молба от Станимир Йорданов – Кюлеров – съдия в Районен съд гр. Омуртаг относно ползване на отпуск по реда на чл.335 от ЗС във връзка с чл.169, ал.1 и 3 от КТ.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА” НА ВСС
Р Е Ш И :

6.1. Молбата е от компетентност на председателя на Районен съд гр. Омуртаг.
6.2. Писмото да се препрати на председателя на Районен съд гр. Омуртаг.

7.ОТНОСНО: Искане от председателя на Апелативен съд гр. Бургас за осигуряване на средства за закупуване на 20 бр. компютърни конфигурации.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА” НА ВСС 
Р Е Ш И :

7.1. Целесъобразно е осигуряване на средства на Апелативен съд гр. Бургас за закупуване на 20 броя компютърни конфигурации на  обща стойност 18760,00 лв. с ДДС.
7.2. Изпраща решението на комисия „Бюджет и финанси” на ВСС, по компетентност.

8.ОТНОСНО: Допълнение към искане от заместник председателя на Окръжен съд гр. Кърджали за осигуряване на средства за закупуване на компютри.
С писмото се комплектова искане от Окръжен съд гр. Кърджали, разгледано на предишно заседание на комисията.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА” НА ВСС 
Р Е Ш И :

8.1. Целесъобразно е осигуряване на средства на Окръжен съд гр. Кърджали за закупуване на 8 броя компютри, в рамките на утвърдените лимити,  на  обща стойност 5600,00 лв. с ДДС.
8.2. Изпраща решението на комисия „Бюджет и финанси” на ВСС, по компетентност.

9.ОТНОСНО: Допълнение към искане от председателя на Районен съд гр. Дупница за осигуряване на средства за закупуване на персонални компютри.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА” НА ВСС 
Р Е Ш И :

9.1. Целесъобразно е осигуряване на средства на Районен съд гр. Дупница за закупуване на 2 броя компютърни конфигурации на  обща стойност 1879,60 лв. с ДДС.
9.2. Изпраща решението на комисия „Бюджет и финанси” на ВСС, по компетентност.

Допълнителни точки:

10.ОТНОСНО: Спешно закупуване и предоставяне на професионални Квалифицирани електронни подписи за нуждите на Органите на съдебната власт.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА” НА ВСС 
Р Е Ш И :

10.1. Да се изпратят писма до доставчици на удостоверителни услуги с искане за предоставяне на  ценови предложения за закупуване на КЕП в срок до 11.08.2015 г.,17 часа.

11.ОТНОСНО: Информация за дейността на комисия ПКИТС, в изпълнение на препоръките на доклада на Европейската комисия  от 28.01.2015 г.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА” НА ВСС 
Р Е Ш И :

11.1. Приема изготвената от Румяна Тодорова Информация за дейността на комисия ПКИТС, в изпълнение на препоръките на доклада на Европейската комисия  от 28.01.2015 г., за шестмесечието на 2015 г.
11.2 Информацията да се изпрати на комисия „Международна дейност“.

12.ОТНОСНО: Изготвяне на отчет за първите шест месеца на 2015 г. на План-графика по изпълнение на мерките, предвидени в стратегията за превенция и противодействие на корупцията в съдебната система за 2015 г., приет с решение по протокол № 20/22.04.2015 г.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА” НА ВСС 
Р Е Ш И :

12.1. Приема изготвената от Румяна Тодорова информация за първите шест месеца на 2015 г. на План-графика по изпълнение на мерките, предвидени в стратегията за превенция и противодействие на корупцията в съдебната система за 2015 г., приет с решение по протокол № 20/22.04.2015 г.
12.2 Информацията да се изпрати на комисия „Професионална етика и превенция на корупцията“.

ПРЕДСЕДАТЕЛ
НА КОМИСИЯТА: 

		РУМЕН ГЕОРГИЕВ

Директор дирекция 
„ИТСС” АВСС:
Валери Михайлов...............................

Сътрудник на комисия:
Светла Кирилова........................